|  |
| --- |
| Številka: 510-7/2024/5 |
| Ljubljana, 12. 2. 2024 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |

|  |
| --- |
| **ZADEVA:** **Informacija o srečanju državnega sekretarja na Ministrstvu za gospodarstvo,** **turizem in šport Republike Slovenije mag. Dejana Židana z Josipom Pavićem, državnim sekretarjem na Ministrstvu za turizem in šport Republike Hrvaške,** **dne 21. 2. 2024 v Ljubljani – predlog za obravnavo**  |
| 1. Predlog sklepa vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10-ZUKN, 8/12, 21/13, 47/13-ZDU-1G, 65/14, 55/17 in 163/22) je Vlada Republike Slovenije na …. seji dne …. pod točko …. sprejela naslednji SKLEP:Vlada Republike Slovenije se je seznanila z Informacijo o srečanju državnega sekretarja na Ministrstvu za gospodarstvo, turizem in šport Republike Slovenije mag. Dejana Židana z Josipom Pavićem, državnim sekretarjem na Ministrstvu za turizem in šport Republike Hrvaške, dne 21. 2. 2024 v Ljubljani.Barbara Kolenko Helbl  GENERALNA SEKRETARKAPriloga:* Informacija o srečanju državnega sekretarja na Ministrstvu za gospodarstvo, turizem in šport Republike Slovenije mag. Dejana Židana z Josipom Pavićem, državnim sekretarjem na Ministrstvu za turizem in šport Republike Hrvaške, dne 21. 2. 2024 v Ljubljani.

Sklep prejmejo:- Ministrstvo za gospodarstvo, turizem in šport,- Ministrstvo za zunanje in evropske zadeve,- Služba Vlade Republike Slovenije za zakonodajo,- Generalni sekretariat Vlade Republike Slovenije,- Urad Vlade Republike Slovenije za komuniciranje. |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
|  / |
| **3.a Osebe, odgovorne za strokovno pripravo in usklajenost gradiva:** |
| - mag. Snežana Popovič, vodja Službe za evropske zadeve in mednarodno sodelovanje, Ministrstvo za gospodarstvo, turizem in šport,- mag. Dejan Plastovski, generalni direktor Direktorata za šport, Ministrstvo za gospodarstvo, turizem in šport. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva:Državni sekretar na Ministrstvu za gospodarstvo, turizem in šport Republike Slovenije mag. Dejan Židan se bo dne 21. 2. 2024 v Ljubljani srečal z Josipom Pavićem, državnim sekretarjem na Ministrstvu za turizem in šport Republike Hrvaške.Osrednja tema razgovorov bo sodelovanje med državama na področju športa, s posebnim poudarkom na ustanovitvi koordinacijskega mehanizma Republike Slovenije za zimske športe in Republike Hrvaške za poletne športe v okviru pobude o sodelovanju LR Kitajske z državami Srednje in Vzhodne Evrope (CEEC) (pobuda 14+1).Glede na pomen športa v obeh državah bodo izpostavljeni tudi vidiki podpore športa s strani Vlad in izmenjava izkušenj, načrti sodelovanja za prihodnje, predvsem izmenjava strokovnjakov s področja športa in poglobljeno sodelovanje na strokovno-znanstvenem oz. znanstveno-raziskovalnem področju, sodelovanje vladnih služb in organov, pod katerih okrilje sodi področje športa ter možnost skupne kandidature za organizacijo velikih mednarodnih športnih prireditev. Posebno pozornost bosta namenila tudi vprašanju integritete v športu, kamor spadajo boj proti nasilju v športu, preprečevanje uporabe nedovoljenih snovi v športu in v zadnjem času vse resnejše vprašanje prirejanja športnih izidov, ki je aktualna tema tudi na ravni EU.Dodatno se bo v okviru njegovega obiska hrvaški državni sekretar Josip Pavić srečal tudi s predstavniki Olimpijskega komiteja Slovenije – Združenja športnih zvez.  |
| / |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in

mednarodnih organizacij | NE |
| 7.a Predstavitev ocene finančnih posledic nad 40.000 EUR:/ |
| 7.b Predstavitev ocene finančnih posledic pod 40.000 EUR:Gradivo nima večjih finančnih posledic na državni proračun. Stroški se krijejo iz proračunskih postavk proračunskega uporabnika, iz katerega so člani delegacije.Predvideni stroški prevoza in pogostitve znašajo največ 1.500,00 EUR. |
| 8. Predstavitev sodelovanja z združenji občin: |
| Vsebina predloženega gradiva vpliva na:* pristojnost občin,
* delovanje občin,
* financiranje občin
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |  |
| **9. Predstavitev sodelovanja javnosti:** | NE |
| Skladno s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14 in 164/20) sodelovanje javnosti pri sprejemu predloga sklepa ni potrebno. | NE |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |

**Matjaž Han**

**MINISTER**

**Informacija o srečanju državnega sekretarja na Ministrstvu za gospodarstvo, turizem in šport Republike Slovenije mag. Dejana Židana z Josipom Pavićem, državnim sekretarjem na Ministrstvu za turizem in šport Republike Hrvaške, dne 21. 2. 2024 v Ljubljani**

**I. Namen obiska**

Državni sekretar na Ministrstvu za gospodarstvo, turizem in šport Republike Slovenije mag. Dejan Židan se bo dne 21. 2. 2024 v Ljubljani srečal z Josipom Pavićem, državnim sekretarjem na Ministrstvu za turizem in šport Republike Hrvaške.

Sodelovanje v športu med državama je dobro in je pomemben povezovalni element, zlasti na nivoju neposrednega medsebojnega sodelovanja pristojnih športnih organizacij v Sloveniji in na Hrvaškem. Odlično medvladno sodelovanje poleg sodelovanja v mednarodnih organizacijah in inštitucijah, kot na primer na ravni Evropske unije (EU), Sveta Evrope, Organizacije Združenih narodov za izobraževanje, znanost in kulturo (UNESCO), Svetovne protidopinške organizacije (WADA), poteka tudi na dvostranski ravni, kjer se državi posvetujeta o najbolj aktualnih temah tako doma kot po svetu.

Osrednja tema razgovorov bo sodelovanje med državama na področju športa, s posebnim poudarkom na ustanovitvi koordinacijskega mehanizma Republike Slovenije za zimske športe in Republike Hrvaške za poletne športe v okviru pobude o sodelovanju LR Kitajske z državami Srednje in Vzhodne Evrope (CEEC) (pobuda 14+1). Slovenija je sprejela zavezo glede koordinacije mehanizma zimskih športov na podlagi Skupne izjave o ustanovitvi koordinacijskega mehanizma Republike Hrvaške za poletne športe in Republike Slovenije za zimske športe o sodelovanju LR Kitajske z državami Srednje in Vzhodne Evrope (CEEC) na Vrhu CEEC dne 9. 2. 2021.

Glede na pomen športa v obeh državah bodo izpostavljeni tudi vidiki podpore športa s strani Vlad obeh držav in izmenjava izkušenj, načrti sodelovanja za prihodnje, predvsem izmenjava strokovnjakov s področja športa in poglobljeno sodelovanje na strokovno-znanstvenem oz. znanstveno-raziskovalnem področju (trenerji, profesorji, raziskovalci…), sodelovanje vladnih služb in organov, pod katerih okrilje sodi področje športa (normativno urejanje športa, implementacije direktiv, uredb ter Bele knjige o športu …), ter možnost skupne kandidature za organizacijo velikih mednarodnih športnih prireditev (npr. Mediteranskih iger, kjer »sredozemski bazen« pričakuje, da organizacijo ene od bodočih Mediteranskih iger prevzame država z območja nekdanje Jugoslavije).

Posebno pozornost bosta namenila tudi vprašanju integritete v športu, kamor spadajo boj proti nasilju v športu, preprečevanje uporabe nedovoljenih snovi v športu in v zadnjem času vse resnejše vprašanje prirejanja športnih izidov, čemur tudi EU namenja veliko pozornost.

**II. Program obiska**

Osrednji del programa obiska hrvaškega državnega sekretarja Josipa Pavića v Republiki Sloveniji bo namenjen bilateralnim pogovorom obeh državnih sekretarjev s sodelavci.

Dodatno se bo v okviru obiska gost srečal tudi s predstavniki Olimpijskega komiteja Slovenije – Združenja športnih zvez in predstavniki Direktorata za šport v okviru Ministrstva za gospodarstvo, turizem in šport.

**III. Sestava delegacije**

Predvidena sestava slovenske delegacije je sledeča:

* mag. Dejan Židan, državni sekretar na Ministrstvu za gospodarstvo, turizem in šport, vodja delegacije,
* mag. Dejan Plastovski, generalni direktor, Direktorat za šport, Ministrstvo za gospodarstvo, turizem in šport, član delegacije,
* Petra Tramte, vodja Sektorja za razvoj in programe športa, Direktorat za šport, Ministrstvo za gospodarstvo, turizem in šport, članica delegacije,
* Zoran Verovnik, Sektor za razvoj in programe športa, Direktorat za šport, Ministrstvo za gospodarstvo, turizem in šport, član delegacije,
* mag. Snežana Popovič, vodja Službe za evropske zadeve in mednarodno sodelovanje, Ministrstvo za gospodarstvo, turizem in šport, članica delegacije,
* David Boroje, Služba za evropske zadeve in mednarodno sodelovanje, Ministrstvo za gospodarstvo, turizem in šport, član delegacije.

**IV. Okvirni predračun stroškov**

Gradivo nima večjih finančnih posledic za državni proračun. Predvideni stroški so stroški prevoza in pogostitve in se krijejo iz proračunskih postavk proračunskega uporabnika, iz katerega so člani delegacije. Predvideni stroški bodo znašali največ 1.500,00 EUR.